[{"text_idx": "#000000", "text": "Fininte okupitan laboron de la tago, brita profesoro Peter Taylor de Tianjin-a Universitato, kiel kutime, vespermang\u0302as en kafejo najbare de la universitato. Noktig\u0302as, pli kaj pli da homoj venas, ili kaj tostas kaj babilas...Jen la vivo en Tianjin: amika kaj trankvila, en la okuloj de Taylor."}, {"text_idx": "#000001", "text": "Taylor diris: \"Mi tre s\u0302atas la urbon Tianjin, kiu estas tre bela kun multaj verdaj\u0302aj spacoj kaj amikaj homoj. Cetere c\u0302e mia hejmo mi povas ac\u0302eti c\u0302ion, kion mi bezonas, kaj superamerkatoj de importitaj produktoj kaj metrooj oportunigas la vivon. Mi sentas tre komforta en la urbo.\""}, {"text_idx": "#000002", "text": "Konstruado de infrastrukturo plej multe impresis Taylor, kiu log\u0302as en C\u0302inio multajn jarojn kaj vizitis Pekinon, S\u0302anhajon, Qingdao kaj aliajn c\u0302inajn urbojn. Li diris, ke la konstruata metroo najbare de lia hejmo g\u0302uste estas ekzemplo de la \"c\u0302ina rapideco\". \"En Londono oni pagis dek unu g\u0302is du jarojn por konstrui metroon. Kvankam la subtera stato en la centro de Londono probable estas pli komplika, tamen en Tianjin, ec\u0302 dum la pandemio, la konstruado ankorau\u0306 lau\u0306plane dau\u0306ras en ordo. En la jaro 2020 komencig\u0302is konstruado de la metroo kaj en 2023 finkonstruig\u0302os. Kaj la longeco de la tianjin-a metroo triobligas tiun de la londona metroo, sed la dau\u0306ro de la konstruo estas nur kvarono de tiu en Londono. Tio profunde impresis min.\""}, {"text_idx": "#000003", "text": "Taylor antau\u0306 kvin jaroj venis al Tianjin-a Universitato pro partopreno en internacia kunlaboro pri supera komputilo. Li servas en la Lernejo de Farmacia Scienco kaj Teknologio, kie preskau\u0306 30% de instruistoj venas de diversaj lokoj de la mondo."}, {"text_idx": "#000004", "text": "Taylor diris, \"Se vi vidas internaciajn sciencajn dokumentojn, vi trovas, ke multaj rezultoj venas de c\u0302inaj scienc-esploraj institutoj, ankau\u0306 multaj de kunlaboroj inter c\u0302inaj kaj alilandaj scienc-esploraj institutoj. Ankau\u0306 mi interesig\u0302as pri esplorado pere de internacia kunlaboro, kaj plej partaj esploroj miaj profitis de kunlaboroj kun c\u0302inaj kolegoj. En la kuranta jaro la Nacia Natura Scienca Fonduso de C\u0302inio ellaboris programon, kiun povas peti eksterlandaj instruistoj, kaj c\u0302iuj pas\u0302oj kaj dokumentoj de la petacio povas esti uzataj en la angla lingvo, kio estas tre bona novaj\u0302o por ni, eksterlandaj studantoj.\""}, {"text_idx": "#000005", "text": "Nun Taylor c\u0302efe studas teorion, komputan kemion kaj ekspluaton, arang\u0302on kaj aplikon de pinta komputa teknologio. Kaj grava ilo por tiu c\u0302i studo g\u0302uste estas supera komputilo. Taylor diris, ke supera komputilo en C\u0302inio rapide disvolvig\u0302as, kio apogos esploron kaj novigon de teknologio en c\u0302inaj gravaj sciencaj kampoj. Li diris: \"Mi estas tre honora, ke antau\u0306 mia alveno, la sistemo de supera komputilo en laboratorio jam preskau\u0306 funkciis unu jaron. Dum mia restado ni ricevis nombron da novaj kaj bonkvalitaj aparatoj, vere c\u0302i tie ekipaj\u0302oj estas kompletaj. Cetere, tio ne estas sola de Tianjin-a Universitato. Mi opinias, ke c\u0302ina industrio de scienco kaj teknologio gajnis grandan progreson, precipe la industrio de komputilo, ankau\u0306 rilataj industrioj de ekipaj\u0302oj kaj aparatoj.\""}, {"text_idx": "#000006", "text": "G\u0302uste pro pli kaj pli progresintaj scienc-esploraj instalaj\u0302oj kaj profesiaj kaj altefikaj kunlaboraj teamoj, Taylor opiniis, ke la c\u0302ina scienc-esplora medio estas pli kaj pli bona. Antau\u0306 ol veni al C\u0302inio, li instruis lecionojn en multaj eu\u0306ropaj famaj universitatoj, kio donis al li plej fortan kaj pli rektan komparon kaj senton."}, {"text_idx": "#000007", "text": "Taylor: \"Lau\u0306 mi kompare kun aliaj landoj C\u0302inio havas pli grandan vivecon ol plejpartaj eu\u0306ropaj landoj. Sekve de c\u0302ina kontinua disvolvo, ni vidos pli kaj pli da kazoj kombinantaj esploron kaj produkton.\""}, {"text_idx": "#000008", "text": "Dum sia restado en C\u0302inio lastajn jarojn Taylor vizitis multajn urbojn. Sed pro pandemio lastatempe haltis liaj pas\u0302oj. Tamen li opiniis, ke gajnis elstaran efikon la c\u0302ina politiko pri preventado kaj regado kontrau\u0306 la pandemio, nome \"la popolo estas plej grava\". Taylor diris, ke li g\u0302uas laboron kaj vivon en C\u0302inio. Li atendis, ke sekve de malstrec\u0302ig\u0302o de la pandemio li povos havi pli da s\u0302ancoj por sperti vidindaj\u0302ojn kaj morojn de diversaj lokoj de C\u0302inio. Li ankau\u0306 esperis, ke liaj scienc-esploraj rezultoj donos favoron al la tuta mondo."}]